Diari Oficial de la Generalitat Valenciana


Sumari del DOGV 3873, del 08-11-2000 (2000/8869)

ORDRE d'11 d'octubre de 2000, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en FIAc/Fira Internacional d'Art Modern i Contemporani a Europa, 27a edició.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/8869


Data del document
:   11-10-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * suport econòmic
    * belles arts
    * manifestació comercial
    * ajuda pública

ORDRE d'11 d'octubre de 2000, de la Conselleria de Cultura i Educació, per la qual es convoca concurs públic per a la concessió d'ajudes a les galeries d'art valencianes que siguen admeses en FIAc/Fira Internacional d'Art Modern i Contemporani a Europa, 27a edició. [2000/8869]
  
La Conselleria de Cultura i Educació té el seu càrrec el desplegament de les competències que en matèria de museus i belles arts es varen transferir a la Generalitat Valenciana a través del Reial Decret 3.066/1983, de 13 d'octubre (BOE de 12 de desembre 1983), i per a acomplir-les resulta necessari que les ajudes que la Generalitat Valenciana oriente a la difusió del patrimoni artístic moble queden regulades de forma coherent en la seua naturalesa i ordenament jurídic autonòmic. Entre les competències esmentades figura la de promoure i difondre el patrimoni cultural.
  
Per tot això, i fent ús de les facultats que em conferix l'article 35 de la Llei 5/1983, de 30 de desembre, del Govern valencià,
  
ORDENE
  
Primer
  
Convocar concurs públic per a la concessió d'ajudes a la participació de les galeries d'art valencianes en FIAc/Fira Internacional d'Art Modern i Contemporani a Europa, 27a edició, i aprovar les bases per les quals es regirà, així com el model d'instància, que s'inclouen com a annexos I i II en la present ordre.
  
Segon
  
L'import global màxim de les ajudes és de dos milions de pessetes (2.000.000 PTA), equivalents a 12.020'24 euros, que es finançaran a càrrec de l'aplicació pressupostària 15.71.816.00.7, codi de línia 4.11 de l'estat de despeses del pressupost de la Generalitat Valenciana per a l'exercici del 2000.
  
DISPOSICIONS FINALS
  
Primera
  
Es delega en la directora general de Promoció Cultural i Patrimoni Artístic la facultat de concedir les ajudes i se l'autoritza perquè, en l'àmbit de les seues competències, dicte les resolucions que considere necessàries per a dur a terme el que disposa esta ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant de l'Hble. Sr. conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 11 d'octubre de 2000
  
El conseller de Cultura i Educació
  
MANUEL TARANCÓN FANDOS
  
ANNEX I
  
Bases de la convocatòria pública per a la concessió d'ajudes a la participació de galeries valencianes en FIAc/Fira Internacional d'Art Modern i Contemporani a Europa, 27a edició.
  
Primera
  
L'objecte de les ajudes és el suport a la participació de les galeries d'art valencianes en la convocatòria de FIAc/Fira Internacional d'Art Modern i Contemporani a Europa, 27a edició, que se celebra a París (França), al Pavillon du Parc-Paris Expo, Place de la Porte de Versailles, del 24 al 30 d'octubre del 2000.
  
Segona
  
Dins dels límits pressupostaris i d'acord amb les condicions i els criteris que establixen les presents bases, podran obtindre les ajudes les galeries d'art valencianes que siguen admeses a participar en la FIAc/Fira Internacional d'Art Modern i Contemporani a Europa, 27a edició.
  
Tercera
  
La distribució de les ajudes serà proporcional als metres quadrats que el Comité d'Organització i Selecció de la Fira Internacional d'Art Modern i Contemporani concedisca a cada una de les galeries seleccionades i admeses en la convocatòria de FIAC 2000.
  
Quarta
  
1. El termini de presentació de les sol·licituds serà de 15 dies hàbils a comptar des de l'endemà de la publicació d'esta ordre en el Diari Oficial de la Generalitat Valenciana. Si el termini finalitza un dissabte, es considerarà prorrogat fins al primer dia hàbil següent.
  
2. Les sol·licituds, dirigides a la Direcció General de Promoció Cultural i Patrimoni Artístic, el model de les quals figura en l'annex II, aniran acompanyades dels documents següents:
  
- Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura on s'acredita la representació que exercix la persona que subscriu la sol·licitud.
  
- En el cas de persones jurídiques, s'haurà de presentar, a més, la fotocòpia compulsada del document públic que acredita l'existència de l'entitat.
  
- Fotocòpia del NIF o CIF, i dades bancàries on es desitja rebre la subvenció.
  
- Declaració del compliment de les obligacions tributàries i davant de la Seguretat Social relatives als dotze mesos immediatament anteriors a la data de la sol·licitud.
  
- Justificant demostratiu de l'admissió en la FIAc/Fira Internacional d'Art Modern i Contemporani a Europa, 27a edició, amb el nombre de metres assignats.
  
- Acreditació documental de la localització de la galeria d'art.
  
3. La sol·licitud i la documentació indicades en esta base es presentaran en el Registre General de la Conselleria de Cultura i Educació, en qualsevol de les seues direccions territorials o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no complix els requisits o està incompleta, es requerirà el sol·licitant perquè en el termini de deu dies corregisca l'error o aporte els documents preceptius, amb la indicació que si no ho fera es consideraria que ha desistit de la seua petició, després d'emetre una resolució prèvia, d'acord amb l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/99 que la modifica.
  
Quinta
  
1. La selecció prèvia de les sol·licituds la realitzarà una comissió tècnica avaluadora formada pel cap del Servei d'Investigació i Promoció i pel cap de l'Àrea de Museus i Belles Arts, i presidida per la directora general de Promoció Cultural i Patrimoni Artístic, o persona en qui delegue.
  
2. Tenint en compte l'informe de la Comissió Tècnica, la mateixa Comissió elevarà la proposta a la Direcció General de Promoció Cultural i Patrimoni Artístic perquè la directora general dicte la resolució de concessió d'ajudes objecte d'esta convocatòria, per delegació del conseller de Cultura i Educació.
  
3. El termini màxim per a resoldre les peticions formulades serà de tres mesos des de la data de finalització del termini per a presentar les sol·licituds; transcorregut el termini sense que s'haguera dictat una resolució, les ajudes sol·licitades es considerarien desestimades.
  
Sisena
  
Són obligacions del beneficiari:
  
a) Realitzar l'activitat motiu de la present ordre.
  
b) Acreditar documentalment la realització de l'activitat així com el compliment dels requisits que determinen la concessió o l'obtenció de l'ajuda.
  
c) Sotmetre's a les actuacions de control financer que corresponen a la Intervenció General.
  
d) Comunicar a la Conselleria de Cultura i Educació l'obtenció d'altres subvencions o ajudes per a la mateixa finalitat procedents de qualsevol administració o ens públic o privat.
  
e) Acreditar, en el termini màxim de deu dies des de la notificació de l'adjudicació, i en la forma que establix l'Ordre de la Conselleria d'Economia i Hisenda de 30 de maig de 1996, que es troben al corrent de les seues obligacions tributàries i davant de la Seguretat Social.
  
f) En el cas que la concessió de la subvenció tinguera lloc abans de la celebració de la FIAc/Fira Internacional d'Art Modern i Contemporani a Europa, 27a edició, hauran de fer constar en la publicitat de les activitats (programes, cartells anunciadors, falques publicitàries en ràdio i TV, fullets, fotografies, etc.) i en qualsevol documentació gràfica o escrita el patrocini de la Conselleria de Cultura i Educació.
  
Setena
  
Serà procedent el reintegrament de les quantitats percebudes i l'exigència de l'interés de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenció de la subvenció sense complir les condicions requerides.
  
c) Incompliment de la finalitat per a la qual va ser concedida la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
Igualment, en el supòsit previst en el paràgraf segon de la base huitena, quan la subvenció principal siga de la Generalitat Valenciana serà procedent el reintegrament de l'excés obtingut sobre el cost de l'activitat desplegada.
  
Huitena
  
Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats, podran donar lloc a la modificació de la resolució de concessió.
  
L'import de les subvencions regulades en el present article en cap cas podrà ser d'una quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que haurà de desplegar el beneficiari.
  
Novena
  
1. El pagament de les ajudes establides en la present ordre es realitzarà una volta se'n justifique documentalment l'ús, i l'import dels pagaments, parcials o total, haurà de ser igual a la quantitat correctament justificada, tenint com a límit màxim l'import global de la subvenció, d'acord amb el que establixen el Decret Legislatiu de 26 de juny de 1991 del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana, i la Llei de Pressupostos de la Generalitat Valenciana per a l'exercici del 2000.
  
2. Per a efectuar el pagament, els beneficiaris hauran de presentar abans del 10 de novembre de 2000 la documentació següent:
  
a) Factures originals o fotocòpies confrontades de les despeses realitzades en relació amb l'ocupació de l'espai de la Fira.
  
b) Memòria explicativa de les activitats realitzades.
  
3. Una volta conclòs el termini sense que s'haguera presentat la documentació, l'ajuda quedaria sense efecte i s'arxivaria l'expedient.
  
ANNEX II
  
Model d'instància per a sol·licitar l'ajuda
  
..., amb DNI núm........., com a..........de l'entitat denominada..............., amb CIF o NIF núm..........., i domicili a............, codi postal.........., carrer............... núm..........., i telèfon........
  
Expose:
  
Que, havent sigut seleccionada la galeria que represente per a participar en la FIAc/Fira Internacional d'Art Modern i Contemporani a Europa, 27a edició, adjunte la documentació següent:
  
- Fotocòpia compulsada del document públic que acredita l'existència de l'entitat.
  
- Fotocòpia del CIF o NIF, i dades bancàries on desitgem rebre la subvenció.
  
- Fotocòpia confrontada del DNI del peticionari o, en el cas de persona jurídica, fotocòpia confrontada de l'escriptura on s'acredita la representació que exercix la persona que subscriu la sol·licitud.
  
- Declaració del compliment de les obligacions tributàries i davant de la Seguretat Social.
  
- Justificació demostrativa de l'admissió en la FIAc/Fira Internacional d'Art Modern i Contemporani a Europa, 27a edició, amb indicació del nombre de metres assignats.
  
- Acreditació documental de la localització de la galeria d'art.
  
Sol·licite:
  
Que, després de la tramitació prèvia pertinent, em siga concedida l'ajuda sol·licitada; i en cas de concessió em compromet a complir els requisits i les obligacions previstos en les bases d'esta convocatòria.
  
............................., .......d.........
  
(Firma)